เรื่องร้องเรียน: บ้านเลขที่ 797/86-87 ทำโรงงานสกรีนเสื้อ ด้านหลังอาคารส่งกลิ่นเหม็นเหมือนสารเคมี รบกวนเพื่อนบ้าน
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล สำนักงานเขตดินแดง ได้ดำเนินการตรวจสอบกรณีดังกล่าวแล้ว เมื่อวันที่ 30 พฤศจิกายน 2565 เวลา 14.00 น. ขณะตรวจสอบไม่พบว่ามีกลิ่นเหม็นบริเวณดังกล่าว ทั้งนี้เจ้าหน้าที่ได้ออกแบบตรวจแนะนำให้เจ้าของอาคารดำเนินการหามาตรการในการควบคุมและปรับปรุง มิให้เกิดกลิ่นเหม็นรบกวนกับผู้ที่อยู่อาศัยในบริเวณใกล้เคียง ซึ่งเจ้าของอาคารรับทราบและยินดีที่จะปฏิบัติตาม ทั้งนี้ฝ่ายสิ่งแวดล้อมและสุขาภิบาล เขตดินแดงจะดำเนินการเฝ้าระวังและติดตามการแก้ไขดังกล่าวอย่างใกล้ชิดต่อไป หากกรณีที่ผู้ร้องได้รับความเดือดร่อนเพิ่มเติม สามารถแจ้งข้อมูลเพิ่มเติมได้ที่เบอร์ 022468546
ความเห็นของผู้แจ้ง: ขอขอบคุณที่ช่วยลงพื้นที่เข้าไปตรวจสอบและแจ้งทางเจ้าของอาคารให้ทราบครับ หากวันไหนพบว่ามีกลิ่นอีกจะแจ้งเข้าไปครับ ขอบคุณครับ
พื้นที่: แขวงดินแดง เขตดินแดง กรุงเทพมหานคร